

**A Magyar Agrár- és Élettudományi Egyetem (MATE) pályázatot hirdet**

**tanulmányi előadó**

munkakör betöltésére.

**A jogviszony időtartama:**

Határozatlan idejű.

**Foglalkoztatás jellege:**

Teljes munkaidő.

**A munkavégzés helye:**

1118 Budapest, Villányi út 29-43.

**A munkakörbe tartozó lényeges feladatok:**

* A Magyar Agár-és Élettudományi Egyetem Budai Campusán oktatott magyar és angol nyelvű képzések leendő, aktív és volt hallgatóinak teljes körű tájékoztatása és tanulmányi adminisztrációja (a felvételi eljárástól az oklevél kiadásáig) személyesen, telefonon, valamint elektronikus úton a nemzeti felsőoktatásról szóló 2011. évi CCIV. törvény valamint az Egyetem szabályzatainak megfelelően.
* Poszeidon iktató és Neptun tanulmányi rendszer használata. A munkájához kapcsolódó tanulmányi nyilvántartások naprakész vezetése, a Felsőoktatási Információs Rendszerhez (FIR) kapcsolódó hibák javítása, adattöltés, adattisztítás.
* A személyes és tanulmányi adatok és anyagok bizalmas kezelése, a hallgatók, az oktatók, egyéb dolgozók személyes adatainak védelme.
* Munkájával összefüggésben kapcsolattartás az Egyetem más szervezeti egységeivel.

**Pályázati feltételek:**

* középfokú végzettség (érettségi bizonyítvány);
* tárgyalóképes angol nyelvismeret;
* MS Office felhasználó szintű ismeretek;
* cselekvőképesség, büntetlen előélet;
* magyar állampolgárság, vagy külön jogszabály szerint szabad mozgás és tartózkodás jogával rendelkező, illetve bevándorolt vagy letelepedett személy státusz.

**Elvárt kompetenciák:**

* ügyfélorientált gondolkodás;
* jó kommunikációs, problémamegoldó és konfliktuskezelő készség;
* felelősségteljes, precíz munkavégzés;
* konstruktív együttműködés munkavégzésben;
* csapatmunkára alkalmasság;
* monotonitás tűrés, terhelhetőség;
* tanulásra való készség, hajlandóság.

**A pályázat elbírálásánál előnyt jelent:**

* felsőfokú végzettség (legalább alapképzésben/főiskolai képzésben szerzett oklevél);
* Neptun tanulmányi rendszer ismerete
* Poszeidon iktatási rendszer ismerete
* felsőoktatásban szerzett munkatapasztalat
* tanulmányi adminisztrációs területen szerzett tapasztalat
* ügyviteli rendszer használatában szerzett tapasztalat

**A pályázat részeként benyújtandó iratok, igazolások:**

* Részletes szakmai önéletrajz.
* Motivációs levél a bérigény megjelölésével.
* Iskolai végzettséget, esetleges szakképzettséget, nyelvvizsgát igazoló okiratok másolata.
* Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata, vagy tudomásulvételi nyilatkozat arról, hogy amennyiben kiválasztásra került, úgy 3 hónapnál nem régebbi, eredeti hatósági erkölcsi bizonyítványt kell az alkalmazás előtt benyújtania.
* Nyilatkozat arról, hogy a pályázat elbírálásában résztvevők a pályázati anyagba betekinthetnek.

**A pályázat beérkezésének határideje:** 2023.10.28.

**A munkakör betölthetőségének időpontja:**

A munkakör a pályázat sikeres lezárását követően azonnal betölthető.

**A pályázatok benyújtásának módja:**

* Elektronikus úton Bajkaine.Biro.Ilona@uni-mate.hu e-mail címen keresztül. A tárgyban kérjük megjelölni a betöltendő munkakör elnevezését: „BC tanulmányi előadó” és a pályázat azonosító számát: MATE-K/4597-1/2023

**A pályázat elbírálásának módja, rendje:**  
A MATE szervezeti és működési szabályzatában és a foglalkoztatási követelményrendszerben rögzítettek szerint.

Gödöllő, 2023.09.27.